《静老容安庵二首 其二》
宋代·孙觌

云嘘翠扑肤，山拥青入户。祗树给孤园，桃源武陵路。

一从振履还，不复乘杯渡。倚墙扪虱坐，挥弦送鸿去。

水涵楼影交，风敛花气度。把茅便有馀，不必黄金布。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。